Ou wenn das ursprünglech nid i mim Interesse isch gsi, so wärde mit sofortiger Würkig Wärbebanner uf de Site vo IFA-League z'gseh si. Dr  Hingergrund isch dr Fougend:  I erhoffe mer dür das, dass i erschter Linie d'Betribig vor Website finanziert wird. Das betrifft derzit insbesonders d'Choschte für d'.de-Domain. Usserdäm wäris sicherlech sinnvou ufne webfreie Webspace z'wächsle. Das tangiert im Momänt vorauem jiejenige, wo d'Site mitemne Browser ohne entsprächendem AdBlock beträte. I däm Fau erschint nach wenige Sekunde es übergrosse Wärbebanner, wo zunächscht geschlosse wärde muess zum sech d'Site witerhin a z'luege.  Dr gröscht  Nutze steit auerdings de Teilnähmer vor IFA-League in Ussicht. Sämtlechi überschüssigi Vergüetige fliesse ine Gwinnusschüttigspool, wo denn für Prisgäuder zur Verfüegig stö.  I hoffe di optischi Beläschtigung hautet sech für aui in Gränze!